[{"text_idx": "#000006", "text": "U\u0308hel septembrikuu pa\u0308rastlo\u0303unal ku\u0308lastasin o\u0303petaja Milvi Trahvi. Vestlesime nii ajast, mil Milvi oli veel koolilaps kui ka tema 40 to\u0308o\u0308aastast o\u0303petajana. *"}, {"text_idx": "#000007", "text": "Olen pa\u0308rit suurest perekonnast. Peres oli kokku kuus last. Ko\u0303igist ko\u0303ige enam tahan esile tuua oma vanemaid, kes on mulle elus suureks eeskujuks olnud. Mu ema, kes oli taluperenaine, jo\u0303udis va\u0308ga palju: tegi hommikuso\u0308o\u0308gi, viis po\u0303llule to\u0308o\u0308listele su\u0308u\u0308a, hiljem valmistas lo\u0303una- ja o\u0303htuso\u0308o\u0308gi. Pa\u0308eva jooksul talitas loomad ja tegeles lastega. Ema muretses elu lo\u0303puni, et lastel ko\u0303ik olemas oleks. Meid oli palju, kuid puudust ei pidanud me kunagi tundma."}, {"text_idx": "#000009", "text": "Va\u0308ga palju lauldi ka Saru koolis, kust algas mu haridustee. Mu esimene o\u0303petaja oli preili Karin Kikas. Ta oli va\u0308ga ilus. Preili oli alati va\u0308ga viisakalt riides ja korrektne: just selline nagu o\u0303petaja olema peab. Mu o\u0303petajad olid ko\u0303ik va\u0308ga erilised ja meenuvad mulle justkui muinasjututegelastena. Olin eriliselt kiindunud oma o\u0303petajatesse, seeto\u0303ttu sai minustki o\u0303petaja."}, {"text_idx": "#000011", "text": "Koolitee ja\u0308tkus Valga Keskkoolis. Valgas oldud aastad on mulle elus va\u0308ga palju andnud. Sain elutarkust juurde. Mulle meeldis inimesi ja\u0308lgida, nendega ra\u0308a\u0308kida. Mul oli selleks palju aega. Mulle meeldis ka\u0308ia ka surnuaial, vaadata hauaplaate ja lugeda nimesilte: see oli vo\u0303imalus minna ajas tagasi."}, {"text_idx": "#000012", "text": "1952. aasta su\u0308gisel ku\u0308lastas mind mu endine o\u0303petaja ja direktor Julius Kokk ning kutsus Saru kooli asenduso\u0303petajaks. Alustasin erihariduseta, kuid o\u0303ppisin to\u0308o\u0308 ko\u0303rvalt kogu elu. Koolituste teel omandasin algklasside o\u0303petaja, kunsti- ja to\u0308o\u0308o\u0303petuse o\u0303petaja eriala. Kooli ja\u0308in 40 aastaks."}, {"text_idx": "#000014", "text": "O\u0303petajatele jagati ka lisau\u0308lesandeid. Koolis olin ametiu\u0308hingu esimees ning pidin sisustama to\u0308o\u0308o\u0303petuse kabineti. To\u0308o\u0308tada tuli kooli katseaias, abistada suvevaheajal kooli remondito\u0308o\u0308del, ku\u0308lastada o\u0303pilaste kodusid. Va\u0308ljaspool kooli tuli na\u0308iteks loendada eramajapidamiste loomi ja mo\u0303o\u0303ta ku\u0308lvipindu, osaleda rahvamaja ringide to\u0308o\u0308s jms."}, {"text_idx": "#000015", "text": "U\u0308hiskondlikust to\u0308o\u0308st koolis pean ko\u0303ige raskemaks to\u0308o\u0308d kooli o\u0303ppe-katseaias. Aia hektarilisel alal paiknesid: iluaed, lillepeenrad, viljapuud, kiviktaimla, kasvuhoone. Avamaal kasvasid tomatid. Sain kord preemiaks kotita\u0308ie tomateid, suuri ja mahlast pakatavaid. Kasvatati palju lilli. Algklasside osakonda muretsesin taimed ja tegime o\u0303pilastega katseid. Augustis valmistusime iga-aastaseks aia u\u0308levaatuseks. Suur to\u0308o\u0308 oli ka ku\u0308ttepuude kuuri kandmine ja riita ladumine. Aitasid nii o\u0303petajad kui ka o\u0303pilased."}, {"text_idx": "#000017", "text": "Huvitav oli ta\u0308ita ku\u0308lano\u0303ukogu ka\u0308skjala u\u0308lesandeid. U\u0308heks po\u0303hjuseks oli suur loodushuvi. Sai ka\u0308ia ka kaugemates nurkades. Sai la\u0308bi ka\u0308idud peaaegu ko\u0303ik Mo\u0303niste majapidamised, kaasa arvatud a\u0308a\u0308remaad nagu Aruku\u0308la, Suure-Tamme ja Naha ku\u0308la. U\u0308levaade piirkonnast, kus lapsed koolis ka\u0308isid, oli u\u0308limalt vajalik ja kasulik. Mida loodusla\u0308hedasem oli majapidamine, seda armsamad olid seal elanikud. La\u0308ksin u\u0308hte tallu metsa sees, kus kasvas kaks koolieelikut. Kui nad said teada, et olen koolist, siis tahtsid nad kohe na\u0308idata, mida oskavad: lasti kukerpalli, kasvatati tiritamme. Poistel oli lo\u0303bu laialt. Sain palju teada suhtumisest kooli, o\u0303ppisin tundma inimesi, sain teada kaotustest ja ha\u0308dadest seoses mo\u0308o\u0308dunud ajaga."}, {"text_idx": "#000018", "text": "Suhted kolleegidega olid head ja va\u0308ga head. Ei ma\u0308leta 40 to\u0308o\u0308aasta jooksul u\u0308htegi omavahelist tu\u0308li. Ko\u0303ik sai a\u0308ra lahendatud vastastikuse mo\u0303istmise o\u0303hkkonnas. Paljude aastate jooksul liitus vana kaader u\u0308hiseks pereks ja muutus tugevaks. Ko\u0303ik olid noored, kollektiivis oli palju mehi. Uutel o\u0303petajatel oli, millele tugineda. Ta\u0308nuga meenutan seda, kuidas mind kasvatati. Ootamatult suureks so\u0303braks sai mulle Linda Hirjel. Mo\u0303niste kool pakkus mulle kasvulava."}, {"text_idx": "#000019", "text": "Kolleegidelt o\u0303ppisin palju, na\u0308iteks seda, et o\u0303pitul peab olema seos eluga. Ka\u0308isime tihti looduses, na\u0308iteks Kalju Haugiga o\u0308o\u0308sel Mo\u0303niste pargis linnulaulu kuulamas. Kalju Haug tundis va\u0308ga po\u0303hjalikult loodust, taimi, loomi, linde. Tulime jalgsi Mo\u0303nistesse. Kuulasime linnulaulu seni, kuni hakkas valgeks minema. Vo\u0303tsin tu\u0308tarlaste to\u0308o\u0308o\u0303petuse tunnid vastu va\u0308ga autoriteetselt o\u0303petajalt. Kui Linda Hirjel oli veel minu ko\u0303rval, oli mul pa\u0308ris hea. Siis elasime u\u0308le perioodi, mil to\u0308o\u0308o\u0303petusest ra\u0308a\u0308giti u\u0308sna va\u0308he. Kui ta\u0308rkas u\u0308ldine huvi rahvusliku ka\u0308sito\u0308o\u0308 vastu, olin programmi ta\u0308itmisega ku\u0308ll ha\u0308das. Oli vaja ruumi masinate jaoks, o\u0303ppevahendeid ko\u0308o\u0308ki. Kool hakkas o\u0303pilasi neli korda na\u0308dalas toitlustama. Kooli ko\u0308o\u0308ki ei olnud vo\u0303imalik enam kasutada. Endine o\u0303petaja tegi praktikumid oma ko\u0308o\u0308gis. Pa\u0308a\u0308stero\u0303ngaks kujunes u\u0308levalt poolt tulnud soovitus: sisustada koolis to\u0308o\u0308o\u0303petuse toad."}, {"text_idx": "#000021", "text": "U\u0308ldiselt oli o\u0303pilaste ka\u0308itumine hea. Kui mul tuli nendega pahandusi, siis va\u0308hemalt 90% juhtudest olin ise su\u0308u\u0308di. Kui ma sellest kohe aru ei saanud, siis taipasin va\u0308hemalt kolmandal pa\u0308eval, millega olin eksinud. Mitmed neist, kellega mul selliseid muresid oli, on ta\u0308naseks saanud edukad inimesed, ettevo\u0303tjad. Arvan, et u\u0308ks po\u0303hjus, miks distsipliiniprobleeme ette tuleb, on see, et laps vajab rohkem. Kord tuli u\u0308ks ema vitsakimbuga kooli. Oma lapse jaoks to\u0303i. Siis hoidsid o\u0303petajad juba tagasi."}, {"text_idx": "#000022", "text": "Olen saanud lapsevanematelt palju tuge. Olen leidnud nende hulgast ha\u0308id so\u0303pru, kes on mind aidanud nii moraalselt kui ka praktiliselt. Vanemad tahavad ra\u0308a\u0308kida oma lapsest, perekonnaelust, muredest. O\u0303petaja on osavo\u0303tlik kuulaja, sest koolil ja kodul on ju u\u0308hised eesma\u0308rgid."}]